recursal/SuperWikiNEXT-32B huggingface dataset:
**Aki-Takata** (jap. 安芸高田市, *Aki-Takata-shi*) on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee sisämaassa prefektuurin keskiosassa ja rajautuu pohjoisessa Shimanen prefektuuriin. Kaupungin alueesta noin 80 prosenttia on metsäistä vuoristoa. Sen keskiosien läpi virtaa Gōnojoki. Aki-Takatassa on 28 485 asukasta (joulukuussa 2019) ja sen pinta-ala on 537,75 neliökilometriä.

Aki-Takata on kaupunkina suhteellisen uusi: se perustettiin vuonna 2004 yhdistämällä kuusi Takatan piirikunnan maaseutukaupunkia, Kōda, Midori, Mukaihara, Takamiya, Yachiyo ja Yoshida. Samalla Takatan piirikunta lakkautettiin. Keskiajalla nykyisen kaupungin alue toimi Mōri-klaanin ja Amago-klaanin välisten taistelujen näyttämönä. Sengoku-kaudella sen sai haltuunsa Mōri Motonari, ja siellä onkin paljon Mōri-klaanin historiaan liittyviä muistomerkkejä, kuten Yoshida-Kōriyaman ja Tajihi-Sarugaken linnojen rauniot. Kaupungin keskustan muodostaa entinen Yoshidan maaseutukaupunki, joka kehittyi Mōri-klaanin linnanaluskaupunkina ja Edo-kaudella Hiroshiman ja San’inin seudun yhdistäneen tien varren postiasemana (*shukuba*). Merkittäviä elinkeijona Aki-Takatassa ovat metsätalous ja maatalous, joka tuottaa esimerkiksi riisiä, vihanneksia ja hedelmiä, kuten omenapäärynöitä.

Aki-Takatan nähtävyyksiin kuuluvat linnanraunioiden ja muiden muinaismuistojen lisäksi Suga-jinjan pyhäkkö ja Hajin padon aikaansaama Yachiyon tekojärvi luonnonalueineen. Izumon alueen kulttuurivaikutus on ollut alueella vahvaa, ja siellä on säilynyt muun muassa *kagura*-tanssiperinnettä. Kaupunkia palvelee JR Nishi-Nihonin Geibi-linja.

Kuvia
-----

* YachiyojärviYachiyojärvi
* Tajihi-Sarugaken linnan sijaintipaikkaTajihi-Sarugaken linnan sijaintipaikka
* Näkymä MukaiharaanNäkymä Mukaiharaan
* Mukaiharan keskustaaMukaiharan keskustaa

Lähteet
-------

1. 1 2 3 4 5  ブリタニカ国際大百科事典 小項目事典: 安芸高田市 Kotobank. Viitattu 28.12.2019.
2. 1 2  住民基本台帳人口・世帯数 Akitakata City. Viitattu 28.12.2019.
3. 1 2  市の花・市の木 Akitakata City. Viitattu 28.12.2019.
4. 1 2 3  日本大百科全書: 安芸高田（市） Kotobank. Viitattu 28.12.2019.

Aiheesta muualla
----------------

* Kuvia tai muita tiedostoja aiheesta **Aki-Takata** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Hiroshiman prefektuuri |
| --- |
|  |
| Kaupungit | 
* Aki-Takata
* Etajima
* Fuchū
* Fukuyama
* Hatsukaichi
* Higashi-Hiroshima
* Hiroshima (pääkaupunki)
* Kure
* Mihara
* Miyoshi
* Onomichi
* Ōtake
* Shōbara
* Takehara

 |  |
|  |
| Kunnatpiirikunnittain | **Akin piirikunta** (Fuchū · Kaita · Kumano · Saka) · **Jinsekin piirikunta** (Jinsekikōgen) · **Seran piirikunta** (Sera) · **Toyotan piirikunta** (Ōsaki-Kamijima) · **Yamagatan piirikunta** (Aki-Ōta · Kita-Hiroshima) |

 |
**Keeri järv** (myös *Keri järv, Härjanurme järv*) on Virossa Tartumaalla Elvan kunnassa sijaitseva luonnollinen järvi.

Maantietoa
----------

Järven pinta-ala on 127 hehtaaria ja se on 1,9 kilometriä pitkä ja 1,2 kilometriä leveä. Se sijaitsee Keerisuon keskellä ja siinä erottuu kolme lähes itsenäistä järviallasta. Järven länsiosan erottaa sitä laajemmasta itäosasta 90 metriä leveä ja noin 400 metriä pitkä salmi. Itäisen altaan lounaisrannassa siitä erkanee vielä kolmas altaaksi kuroutumassa oleva laajapohjainen lahti. Lahden suu on vain 40 metriä leveä ja se on muodostunut Elvajoen (vir. *Elva jõgi*) suistoon kasaaman maa-aineksen taakse. Saaria on kaksi, joiden yhteinen pinta-ala on 0,1 ha. Siihen laskevat Karioja itäaltaaseen, Keresoja ja Keeri ojat länsialtaaseen. Elva jõgi laskee länsialtaaseen etelästä ja virtaa altaan poikki pohjoispäähän, mistä se jatkaa matkaansa yhtyen Emajokeen. Siihen laskevat puolestaan Karioja ja Keeri oja. Järven valuma-alueen laajuus on 408,0 neliökilometriä.

Järvi on luodattu ja sen keskisyvyys on 3 metriä ja suurin syvyys 4,5 metriä. Järven laskennalliseksi tilavuudeksi voidaan määrittää 0,0038 kuutiokilometriä eli 3,8 miljoonaa kuutiometriä. Järven rantaviivan pituus on 9,0 kilometriä. Keerin kylä sijaitsee järven itäpuolella. Maalaiskuntien välinen raja halkaisee järven virtauksen Elvajoen mukana.

Järven luokittelu ja ekologia
-----------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. *keskmise karedusega kihistumata veega järv*).

Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (vir. *kalgiveeline eutroofne tai kalgiveeline rohketoiteline*, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.

Lähteet
-------

1. ↑  *Estonian Environmental Register*View and modify data on Wikidata. Tieto on haettu Wikidatasta.
2. 1 2 3 4 5 6  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 3.3.2017). (viroksi) (Arkistoitu – Internet Archive)
3. 1 2 3  Keskkonnaregister: Keeri järv (vee2084100) *Keskonnainfo*. Tallinna, Viro:  Keskkonnaministeerium. Viitattu 3.3.2017. (viroksi)
4. ↑  Laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
**Iwade** (jap. 岩出市, *Iwade-shi*) on Japanin kaupunki Honshūn saarella Kansain alueella Wakayaman prefektuurissa. Se sijaitsee sisämaassa prefektuurin pohjoisosassa Wakayaman itäpuolella. Etelässä kaupunki ulottuu Kijoelle ja Wakayaman tasangolle, pohjoisessa sen alue nousee Izumivuorille ja rajautuu Osakan prefektuuriin. Iwadessa on 53 994 asukasta (joulukuussa 2019) ja sen pinta-ala on 38,51 neliökilometriä.

Kaupungin keskustan muodostaa entinen Iwaden kylä, joka kasvoi historiallisesti Ise-kaidō-tien ja Kijoen vesiliikenteen risteyskohtaan. Edo-kaudella se kuului Kishūn daimiokuntaan. Iwadesta tehtiin maaseutukaupunki vuonna 1908. 1960-luvulta lähtien se on kehittynyt lähikaupunkien asuinlähiönä ja sen väkiluku on ollut kasvussa. Kaupunkioikeudet sille myönnettiin vuonna 2006. Iwade on viljavaa aluetta, ja siellä tuotetaan muun muassa vihanneksia, sitrushedelmiä ja koristekukkia.

Kaupungin rakennettuun kulttuuriperintöön kuuluu Negoro-jin buddhalainen temppeli, jonka *tahōtō*-pagodi on valittu yhdeksi Japanin kansallisaarteista. Sengoku-kaudella 1500-luvulla sillä oli suojanaan lukuisia soturimunkkeja, mutta vuonna 1585 se joutui Toyotomi Hideyoshin tuhoamaksi. Pagodin lisäksi hyökkäykseltä säästyivät *Daishidō*-halli ja temppelin puutarha. Kaupungissa sijaitsee esimerkiksi myös vuonna 1706 rakennettu Masuda-suvun talo, joka on yksi Japanin tärkeän kulttuuriomaisuuden kohteista. Iwadea palvelee JR Nishi-Nihonin Wakayama-linja.

Kuvia
-----

* Ōmiya-jinjaŌmiya-jinja
* Masuda-suvun taloMasuda-suvun talo
* Iwaden kaupunginkirjastoIwaden kaupunginkirjasto
* Kirsikoita Onoyaman solassa Wakayaman rajallaKirsikoita Onoyaman solassa Wakayaman rajalla

Lähteet
-------

1. 1 2 3 4 5 6  市のプロフィール Iwade City. Viitattu 28.01.2020.
2. 1 2  人口 Iwade City. Viitattu 28.01.2020.
3. 1 2 3  ブリタニカ国際大百科事典 小項目事典: 岩出市 Kotobank. Viitattu 28.01.2020.
4. 1 2 3  日本大百科全書: 岩出（市） Kotobank. Viitattu 28.01.2020.

Aiheesta muualla
----------------

* Kuvia tai muita tiedostoja aiheesta **Iwade** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Wakayaman prefektuuri |
| --- |
|  |
| Kaupungit | 
* Arida
* Gobō
* Hashimoto
* Iwade
* Kainan
* Kinokawa
* Shingū
* Tanabe
* Wakayama (pääkaupunki)

 |  |
|  |
| Kunnatpiirikunnittain | **Aridan piirikunta** (Aridagawa · Hirogawa · Yuasa) · **Hidakan piirikunta** (Hidaka · Hidakagawa · Inami · Mihama · Minabe · Yura) · **Higashi-Muron piirikunta** (Kitayama · Kozagawa · Kushimoto · Nachi-Katsuura · Taiji) · **Iton piirikunta** (Katsuragi · Kōya · Kudoyama) · **Kaisōn piirikunta** (Kimino) · **Nishi-Muron piirikunta** (Kamitonda · Shirahama · Susami) |

 |
**Aime-la-Plagne** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 40 kilometriä Albertvillen kaupungista itään.

Kunta muodostettiin 1. tammikuuta 2016 kun kolme kuntaa Aime, Granier ja Montgirod yhdistyivät. Uuden kunnan hallintopaikaksi nimettiin Aime.

Aime-la-Plagne tunnetaan parhaiten La Plagnen hiihtokeskuksesta, joka sijaitsee kunnan alueella. La Grande Plagen hiihtoalueella on yli 225 kilometriä rinteitä. Hiihtokeskus perustettiin pormestari Pierre Borrionen aloitteesta vuonna 1961. Hän halusi monipuolistaa laakson taloutta, sillä pelkkä maatalous ei enää elättänyt kaikkia. La Plagne isännöi Albertvillen vuoden 1992 olympialaisissa ohjaskelkkailu- ja rattikelkkailukilpailuja.

Aiheesta muualla
----------------

* Kuvia tai muita tiedostoja aiheesta **Aime-la-Plagne** Wikimedia Commonsissa

Lähteet
-------

1. 1 2  Insee
2. ↑  Tour de France 2018
**Kedarnath** on Intian Uttarakhandin osavaltion Rudraprayagin piirikunnassa sijaitsevassa pieni kaupunki. Kaupungissa sijaitsee vanha Kedarnathin temppeli, jonka perustajaksi väitetään joko Malwaa vuosina 1076–1099 hallinnutta ruhtinas Bhojaa tai 700-luvulla elänyttä Adi Shankaraa. Myyttien mukaan alueella sijaitsi nykyistä temppeliä edeltänyt Pandava-suvun rakennuttama temppeli. Mytologisen kertomuksen mukaan Kurukshetran taistelussa voittanut Pandava-suku katui sitä, että joutui tappamaan Kaurava-sukuun kuuluneita sukulaisiaan. Pandavat lähtivät etsimään Shivaa saadakseen häneltä siunauksen, mutta jumala pakeni heitä härän hahmossa Kedarnathiin. Uskonnollisen merkityksen vuoksi Kedarnath on suosittu pyhiinvaelluskohde ja se kuuluu osaksi Char Dham -pyhiinvaellusreittiä. Siellä vierailee vuosittain tuhansia hinduja.

Vuonna 2013 Uttarakhandin aluetta koettelivat suuret tulvat, jotka aiheuttivat tuhoa myös Kedarnathin alueella. Kaupungin rakennukset tuhoutuivat tulvassa, mutta itse temppeli säästyi pahimmilta vahingoilta. Tulvan jälkeen alueella on vuosittain suoritettu etsintöjä ruumiiden löytämiseksi. Ainoa vuosi jolloin etsintöjä ei suoritettu oli 2019, mutta kaikilla etsintäkerroilla on ruumiita myös löytynyt. Vuoden 2013 tulvissa uskotaan kadonneen noin 3 886 henkeä, joista 699 ruumiit on löydetty vuonna 2020.

Intian vuoden 2011 väestönlaskennan mukaan Kedarnathissa asui 612 henkeä, joista 609 oli miehiä. Asukkaista 98 prosenttia on uskonnoltaan hindulaisia.

Kuvia
-----

* Kedarnathin temppeliKedarnathin temppeli
* Kedarnathin vuoristomaisemaaKedarnathin vuoristomaisemaa
* KaupunkiaKaupunkia
* Kedarnath 1860-luvullaKedarnath 1860-luvulla

Lähteet
-------

1. 1 2  Kedarnath Population Census 2011 - 2020 *census2011.co.in*. Viitattu 29.9.2020.
2. ↑  Kedarnath shrine was under snow for 400 years: Scientists *News18*.  26.6.2013. Viitattu 29.9.2020.
3. ↑  Kedarnath temple opens for pilgrims: Why this temple in Uttarakhand is famous *India Today*.  9.5.2019. Viitattu 29.9.2020.
4. ↑  Wallius, Anniina: Sotilaat rakentavat köysisiltoja Intian tuhotulvan uhrien avuksi *Yle uutiset*.  20.6.2013. Viitattu 29.9.2020.
5. ↑  Verma, Lalmani: Kedarnath disaster: 7 years on, how Uttarakhand is going to look for missing bodies *Indian Express*.  18.9.2020. Viitattu 29.9.2020.

Aiheesta muualla
----------------

* Kuvia tai muita tiedostoja aiheesta **Kedarnath** Wikimedia Commonsissa
|  |
| --- |
|  |
| Osa artikkelisarjaa |
| Kristinusko Yhdysvalloissa |
|  |
| Osavaltiot ja liittopiiri
* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Texas
* Tennessee
* Utah
* Vermont
* Virginia
* Washington (DC)
* Washington
* Wisconsin
* Wyoming
 |
| Saarialueet
* Amerikan Samoa
* Guam
* Pohjois-Mariaanit
* Puerto Rico
* Yhdysvaltain Neitsytsaaret
 |
| * n
* k
* m
 |

Tämä artikkeli kertoo **kristinuskosta Arkansasin osavaltiossa** Yhdysvalloissa. Vuoden 2014 väestötutkimuksen mukaan kristinusko on Arkansasin suurin uskonto. 79 prosenttia Arkansasin väestöstä kuuluu kristillisiin kirkkoihin.

Tunnustuskunnat
---------------

Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 46 prosenttia väestöstä. Päälinjan protestantismia tunnustaa 16 prosenttia väestöstä. Mustaan kirkkoon kuuluu 8 prosenttia väestöstä.

Katoliseen kirkkoon kuuluu 8 prosenttia väestöstä.

Ortodoksiseen kirkkoon kuuluu alle prosentti väestöstä.

Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin ja Jehovan todistajiin kuuluu molempiin noin 1 prosentti väestöstä.

Lähteet
-------

1. 1 2 3 4 5  Religious landscape study 2014: Arkansas *Pew Research Center*.  2014. Viitattu 26.9.2023.
**Fujiyoshida** (jap. 富士吉田市, *Fujiyoshida-shi*) on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin kaakkoisosassa Fujivuoren juurella. Asutus on keskittynyt noin 700–900 metrin korkeudelle merenpinnasta. Etelässä kaupunki rajautuu Shizuokan prefektuuriin. Fujiyoshidassa on 48 356 asukasta (heinäkuussa 2020) ja sen pinta-ala on 121,74 neliökilometriä.

Fujiyoshidan kaupunki perustettiin vuonna 1951 liittämällä yhteen Asumin, Fuji-Kamiyoshidan ja Shimoyoshidan maaseutukaupungit. Samalla siitä tuli Kōfun jälkeen Yamanashin prefektuurin toinen kaupunkioikeudet saanut kunta. Kaupungin historia on läheisesti kytköksissä Fujivuoren palvontaan: alun perin se kehittyi 1500-luvulla vuorelle omistetun Kitaguchi-hongū Fuji Sengen-jinjan šintolaisen pyhäkön portineduskaupunkina. Edo-kaudelta lähtien sinne syntyi tekstiilien tuotantoa ja se kasvoi nopeasti Fujille suuntautuneen kiipeilyn tukikohtana. Turismin merkitys kaupungille voimistui erityisesti toisen maailmansodan jälkeen. Fujiyoshida toimiikin nykyisin myös porttina Fujin viidelle järvelle. Maaseutualueilla eräs perinteinen elinkeino on bambuesineiden valmistus.

Fujiyoshidan nähtävyyksiä ovat Fujivuoren lisäksi vuorta ympäröivät luonnonalueet ja kuumat lähteet, kaupungin rajalla sijaitseva Fuji-Q Highlandin huvipuisto ja Kitaguchi-hongū Fuji Sengen-jinjan pyhäkkö, jonka päähalli on valittu yhdeksi Japanin tärkeän kulttuuriomaisuuden kohteista. Elokuisin järjestettävä Yoshidan tulifestivaali tunnetaan yhtenä "Japanin kolmesta erikoisesta festivaalista". Kaupungin alue kuuluu Fujin–Hakonen–Izun kansallispuistoon. Fujiyoshidaa palvelee Fuji-kyūkō-rautateiden Fuji-kyūkō-linja.

Kuvia
-----

* Fujiyoshidan kaupunkia, taustalla Fuji-Q HighlandFujiyoshidan kaupunkia, taustalla Fuji-Q Highland
* Yoshidan tulifestivaaliYoshidan tulifestivaali
* Kitaguchi-hongū Fuji Sengen-jinjaKitaguchi-hongū Fuji Sengen-jinja
* Fujisanin rautatieasemaFujisanin rautatieasema

Lähteet
-------

1. 1 2 3  市のあらまし Fujiyoshida City. Viitattu 01.07.2020.
2. 1 2  富士吉田市の人口世帯数 令和2年7月1日人口 Fujiyoshida City. Viitattu 01.07.2020.
3. 1 2 3  ブリタニカ国際大百科事典 小項目事典: 富士吉田市 Kotobank. Viitattu 01.07.2020.
4. 1 2 3  日本大百科全書: 富士吉田（市） Kotobank. Viitattu 01.07.2020.

Aiheesta muualla
----------------

* Kuvia tai muita tiedostoja aiheesta **Fujiyoshida** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Yamanashin prefektuuri |
| --- |
|  |
| Kaupungit | 
* Chūō
* Fuefuki
* Fujiyoshida
* Hokuto
* Kai
* Kōfu (pääkaupunki)
* Kōshū
* Minami-Alps
* Nirasaki
* Ōtsuki
* Tsuru
* Uenohara
* Yamanashi

 |  |
|  |
| Kunnatpiirikunnittain | **Kita-Tsurun piirikunta** (Kosuge · Tabayama) · **Minami-Koman piirikunta** (Hayakawa · Fujikawa · Minobu · Nanbu) · **Minami-Tsurun piirikunta** (Dōshi · Fuji-Kawaguchiko · Narusawa · Nishi-Katsura · Oshino · Yamanakako) · **Naka-Koman piirikunta** (Shōwa) · **Nishi-Yatsushiron piirikunta** (Ichikawa-Misato) |

 |
**200 km/h in the Wrong Lane** on venäläisen tyttöduo t.A.T.u.:n, eli Julija Volkovan ja Lena Katinan, ensimmäinen kansainvälisesti julkaistu ja pääosin englanninkielinen albumi. Se julkaistiin 10. joulukuuta 2002 ja se sisältää suunnilleen samat kappaleet kuin edellinen, ainoastaan Venäjällä julkaistu *200 по встречной* (*200 Po Vstrechnoi*) -albumi, vain englanninkielisinä. Albumin julkaisi Interscope Records ja siitä päävastuussa olivat tuottajat Trevor Horn ja Martin Kierszenbaum sekä tyttöjen manageri Ivan Šapovalov.

Singlejulkaisut albumilta ovat *All the Things She Said*, *Not Gonna Get Us*, promo-single *30 Minutes* ja *How Soon Is Now?*.

Albumia myytiin yli viisi miljoonaa kappaletta ympäri maailman ja menestyi kiitettävästi myös Suomessa. Albumin julkaisun ja t.A.T.u.:n lesbo-markkinakikkojen jälkeen duon arveltiin hajonneen vuonna 2003, mutta *200 km/h in the Wrong Lane* sai seuraajan vuonna 2005 albumista *Dangerous and Moving*.

Kappaleluettelo
---------------

1. Not Gonna Get Us (Nas Ne Dogonyat) – 4.21
2. All the Things She Said (Ya Soshla S Uma) – 3.33
3. Show Me Love – 4.15
4. 30 Minutes – 3.16
5. How Soon Is Now? – 3.14
6. Clowns (Can You See Me Now?) – 3.11
7. Malchik Gay – 3.08
8. Stars (Zachem ya) – 4.07
9. Я Сошла С Ума (Ya Soshla S Uma) – 3.33
10. Нас Не Догонят (Nas Ne Dogonyat) – 4.21
11. Show Me Love (Extended Version) – 5.08
12. 30 Minutes (Remix) – 5.52

Albumi sisältää myös *Behind the Scenes with Julia and Lena Part 2* -videon sekä kappaleen *All the Things She Said* musiikkivideon.

Lähteet
-------

1. ↑  200 km/h in the Wrong Lane Spotify. Viitattu 8.9.2023. (englanniksi)
**Oklahoman yliopisto** on julkinen yliopisto Normanissa, Oklahoman osavaltiossa Yhdysvalloissa. Yliopisto on perustettu vuonna 1890, ja vuonna 2021 siellä opiskeli yli 30 000 opiskelijaa.

Oklahoman yliopisto toimii kolmella kampuksella, Normanin lisäksi Oklahoma Cityssä ja Tulsassa, joissa molemmissa on lääketieteen opetusta.

NCAA:n alaisessa yliopistourheilussa yliopistoa edustavat Oklahoma Soonersin nimellä kulkevat joukkueet. Vahva edustus yliopistolla on perinteisesti ollut etenkin amerikkalaisessa jalkapallossa.

Kiinalainen ARWU-yliopistoranking arvioi yliopiston tieteellisten näyttöjen perusteella maailman huippuyliopistojen listan 2021 sijaluokkaan 501-600.

Oklahoman yliopisto on yksi joka toinen vuosi jaettavan kirjallisuuden Neustadt-palkinnon rahoittajista palkinnon nimikkosuvun ohella. Palkinnon välivuosina yliopisto ja sen julkaisema kirjallisuuslehti *World Literature Today* on valinnut jonkun elävän espanjaksi tai ranskaksi kirjoittavan nykykirjailijan, joka pitää yliopistossa luentoja ja seminaareja kahden viikon ajan. Tätä toimintaa on rahoittanut Buterbaugh-suku.

Lähteet
-------

1. 1 2 3 4 5  University of Oklahoma - Norman *Academic Ranking of World Universities*.  2021. ShanghaiRanking Consultancy. Viitattu 31.7.2022. (englanniksi)
2. 1 2  Verkkola, Tuija: Haavikko sai palkintonsa entisessä intiaanimaassa.  *Helsingin Sanomat*, 31.05.1984, s. 24. Näköislehti (maksullinen).

Aiheesta muualla
----------------

* Kuvia tai muita tiedostoja aiheesta **Oklahoman yliopisto** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Maantieteelliset | 
* MusicBrainz place

 |
|  |
| Tieteilijät | 
* CiNii

 |
|  |
| Henkilöt | 
* ISIL
* Trove

 |
|  |
| Muut | 
* IdRef

 |

 |
**Kazimiyya** tai **al-Kazimiyya** (arab. الكاظمية‎, *al-Kāẓimiyya, al-Kadhimiya*) on Irakin pääkaupunki Bagdadin luoteinen kaupunginosa Tigrisin varrella. Hallinnollisesti se muodostaa yhden Bagdadin maakunnan piirikunnista. Vuonna 2013 Kazimiyyan piirikunnan asukasluvun arvioitiin olevan 12 prosenttia koko maakunnan väkiluvusta (6 696 596), jolloin Kazimiyyan piirikunnan (kaupunginosan) asukasluvuksi saadaan noin 800 000. Sittemmin (2014–2015) Bagdadiin on muuttanut väkivaltaisuuksia paenneita evakkoja esimerkiksi Irakin länsiosan Anbarin maakunnasta, ja suurkaupungin väkiluvun arvioidaan kasvaneen vuodesta 2013.

Kaupunki on šiiamuslimien pyhiinvaelluskohde. Siellä sijaitsee eräs maailman suurimmista šiiamuslimien moskeijoista (Kazimiyyan moskeija, valm. 1515).

* Näkymä kohti Kazimiyyan moskeijaa (1970).Näkymä kohti Kazimiyyan moskeijaa (1970).
* Kazimiyyan moskeija.Kazimiyyan moskeija.
* Moskeija iltavalaistuksessa.Moskeija iltavalaistuksessa.

Lähteet
-------

1. 1 2  Baghdad Iraq. Governorate profile (pdf)  2013. Joint Analysis Unit, United Nations, iau-iraq.org. Viitattu 21.10.2015. (englanniksi)
2. ↑  Edward Wong & Damien Cave: Baghdad District Is a Model, but Only for Shiites  22.5.2007. nytimes.com. Viitattu 21.10.2015. (englanniksi)
*Tämä artikkeli käsittelee Sastamalassa olevaa mäkeä. Samannimisiä mäkiä tunnetaan muualtakin Suomesta. Esimerkiksi Kuopion Karttulan Airakselassa on Pirunvuoreksi kutsuttu mäki.*
**Pirunvuori** on kallio Sastamalan Karkussa. Se on ollut maisemiensa vuoksi suosittu matkailukohde jo 1800-luvun puolivälistä lähtien. Pirunvuoren on arveltu olleen jossain vaiheessa historiaa myös linnavuori, mutta sellaista ei tunneta Museoviraston tiedoissa.

Yleistä
-------

Pirunvuori sijaitsee Rautaveden Salonsaaressa. Se kohoaa 151 metriä merenpinnan ja noin 93 metriä ympäröivän järven pinnan yläpuolelle. Vuori on jäänne muinaisesta tulivuoresta, jonka purkauskanavan kivi on kestänyt paremmin ajan kulutusta ja jäänyt muuta maastoa korkeammaksi. Pirunvuoren itäpuolella on muun muassa hiihtokeskuksestaan ja hotellistaan tunnettu Ellivuori.

Pirunvuoren laella on luonnonsuojelualue. Kallioalue on luontoarvojensa lisäksi merkittävä myös geologisesti. Sen länsireunalla on suurista kalliopaasista koostuva louhikkoinen luolamuodostelma, jonka suurin luola tunnetaan nimellä Pirunluola. Kansanperinne on pitänyt sitä muun muassa pirun asuinpaikkana ja luolasta on väitetty kulkevan tunnelin Laukon kartanon kellariin.

Kivilinna

Pirunvuoren kivilinna
---------------------

*Pääartikkeli: Emil Danielssonin erämaa-ateljee*
Pirunvuoren kivilinna on taidemaalari Emil Danielssonin vuonna 1906 rakennuttama luonnonkivistä tehty ateljee. Danielsson puolisoineen asui vuosikymmenten ajan kesät Pirunvuorella. Rouva Saga Danielsson lahjoitti kivilinnan Tyrvään seudun Kotiseutuyhdistykselle vuonna 1975.  Tämän jälkeen kivilinnassa tehtiin peruskorjaus ja linna avattiin yleiseksi nähtävyydeksi kesällä 1976.  Rakennuksen ylläpidon osoittauduttua yhdistykselle hankalaksi se lahjoitettiin Vammalan kaupungille vuonna 1990. Nykyään kivilinna on avoinna yleisölle kesä-elokuussa ja siellä järjestetään myös taidenäyttelyitä.

Lähteet
-------

1. ↑  Visit Tampere[vanhentunut linkki] Viitattu 31.5.2013.
2. ↑  Hjalmar Appelgren: *Suomen muinaislinnat*, s. Luettelon sivu 15. Suomalaisen kirjallisuuden seura, 1891.
3. ↑  Muinaisjäännösrekisteri: Palosen hiekkakuoppa (Saloisten saari) *Kulttuuriympäristön palveluikkuna kyppi.fi*.  7.1.2008. Museovirasto. Viitattu 22.3.2016.
4. ↑  Vilenius, Pauliina: Kaija Helle tekee arvokkaat luontokohteet tutuksi.  *Alueviesti*, 3.2.2016, 34. vsk, nro 5, s. 18. Sastamala:  Kustannusliike Aluelehdet Oy. ISSN 1236-0619.
5. ↑  Kansalaisen Karttapaikka Viitattu 31.5.2013.
6. ↑  Valtion ympäristöhallinnon verkkopalvelu Viitattu 31.5.2013.
7. ↑  Hotelli Ellivuori/Pirunvuori[vanhentunut linkki] Viitattu 31.5.2013.
8. ↑   *Pirunvuoren kivilinna kotiseutuyhdistykselle.* Tyrvään Sanomat 20. elokuuta 1975.
9. ↑   *Danielssonin kivilinna avataan yleisön nähtäväksi.* Tyrvään Sanomat 31. heinäkuuta 1976.
10. ↑  Sastamalan kaupunki/Pirunvuoren kivilinna (Arkistoitu – Internet Archive) Viitattu 31.5.2013.

Aiheesta muualla
----------------

* Pirunvuoden kivilinnan esite (Arkistoitu – Internet Archive)
* Raimo Seppälä: *Pirunvuori: Taidetta ja tarinoita*. Tyrvään seudun Kotiseutuyhdistyksen julkaisuja LXXXIV, 2004, Vammala. ISBN 951-9279-39-3.
**Bow Wow Wow** on brittiläinen 1980-luvun alun uuden aallon yhtye.

Aiemmin Sex Pistolsin managerina toiminut Malcolm McLaren toimi hetken aikaa myös Adam & the Antsin managerina. Hän kuitenkin houkutteli yhtyeen muut jäsenet perustamaan tammikuussa 1980 Bow Wow Wow:n ja värväsi siihen laulajaksi tuolloin 13-vuotiaan Annabella Luwinin.McLaren markkinoi yhtyettä sensaatiohakuisesti, Vivienne Westwood suunnitteli sille uusromanttiseksi kutsutun, merirosvoteemaisen tyylin, ja musiikkiin oli otettu vaikutteita etenkin burundilaisesta rummutuksesta.

Yhtyeen ensimmäinen julkaisu oli aluksi vain C-kasettina ilmestynyt "C·30 C·60 C·90 Go". Sen molemmat kappaleet olivat samalla puolella, toinen puoli oli tyhjä, ja ostajia kehotettiin äänittämään sille itse musiikkia. Tästä syystä levy-yhtiö EMI kieltäytyi markkinoimasta julkaisua. Sen jälkeen yhtye julkaisi kahdeksan kappaleen mittaisen minialbumin *Your Cassette Pet*, joka oli pakattu tupakka-askin muotoon. Koska sitä ei julkaistu lainkaan vinyylilevynä, laskettiin se myyntilistalla singleksi.

Vuonna 1981 yhtye siirtyi EMI:ltä RCA:lle. Albumi *See Jungle! See Jungle! Go Join Your Gang Yeah, City All Over! Go Ape Crazy!* herätti huomiota myös kansikuvallaan. Siinä yhtye toisti Édouard Manet’n Aamiainen ruohikolla -maalauksen asetelmaa. Erityisesti Annabella Luwinin äiti ei pitänyt siitä.  Albumia julkaistiin eri maissa erilaisilla kansiversioilla. Kun kuvan julkaisusta ei kuitenkaan tullut enempää seurauksia, sitä käytettiin seuraavana vuonna julkaistun *The Last of the Mohicans -EP:n* kantena. 

EP sisälsi version The Strangeloves -yhtyeen kappaleesta "I Want Candy". RCA näki sen myyvän hyvin Yhdysvalloissa ja kappaleesta tehtiin musiikkivideo, jota MTV esitti. RCA julkaisi yhtyeen kappaleista I Want Candy -nimisen kokoelman. Myös EMI julkaisi sille levytetyistä kappaleista vielä samana vuonna *The Original Recordings -nimisen* kokoelman. 

Bow Wow Wow teki vielä vuonna 1983 albumin *When the Going Gets Tough, the Tough Get Going,* minkä jälkeen yhtye erotti laulajansa, joka siirtyi soolouralle.

Albumit
-------

* *See Jungle! See Jungle! Go Join Your Gang Yeah, City All Over! Go Ape Crazy!*
* *When the Going Gets Tough, the Tough Get Going*

Lähteet
-------

1. 1 2 3 4  Montonen, Mikko: Elä kuin kuningas.  *Soundi*, 4/1981.  Fanzine Oy.
2. 1 2 3 4  Du Nouer, Paul: Pop puppet answers back.  *New Musical Express*, 3.10.1981.
3. ↑  Benson, Alex: Burundi Beat: The Ants, Annabella and Appropriation *Loop & Replay*.  30.9.2019. Viitattu 3.9.2023. (englanniksi)
4. ↑  Bow WoW Wow *officialcharts.com*.
5. 1 2  McLean, Craig: Bow Wow Wow haven't lost their bite *The Guardian*.  19.4.2012. Viitattu 3.9.2023. (englanniksi)
6. ↑  Gorman, Paul: *The Life & Times of Malcolm McLaren: The Biography*. Constable, 2020.
|  |
| --- |
|  |
| Osa artikkelisarjaa |
| Kristinusko Yhdysvalloissa |
|  |
| Osavaltiot ja liittopiiri
* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Texas
* Tennessee
* Utah
* Vermont
* Virginia
* Washington (DC)
* Washington
* Wisconsin
* Wyoming
 |
| Saarialueet
* Amerikan Samoa
* Guam
* Pohjois-Mariaanit
* Puerto Rico
* Yhdysvaltain Neitsytsaaret
 |
| * n
* k
* m
 |

Tämä artikkeli kertoo **kristinuskosta Connecticutin osavaltiossa** Yhdysvalloissa. Vuoden 2014 väestötutkimuksen mukaan kristinusko on Connecticutin suurin uskonto. 70 prosenttia Connecticutin väestöstä kuuluu kristillisiin kirkkoihin.

Tunnustuskunnat
---------------

Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 13 prosenttia väestöstä. Päälinjan protestantismia tunnustaa 17 prosenttia väestöstä. Mustaan kirkkoon kuuluu 5 prosenttia väestöstä.

Katoliseen kirkkoon kuuluu 33 prosenttia väestöstä.

Ortodoksiseen kirkkoon kuuluu noin prosentti väestöstä.

Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Molempiin kuuluu noin 1 prosentti väestöstä.

Lähteet
-------

1. 1 2 3 4 5  Religious landscape study 2014: Connecticut *Pew Research Center*.  2014. Viitattu 26.9.2023.
**Mike Sillinger** on kanadalainen pelaajauransa lopettanut jääkiekkoilija, joka toimii nykyään Edmonton Oilersin pelaajatarkkailijana. Sillinger pelasi urallaan 17 kautta NHL:ssa. Hän edusti NHL:ssä 12 eri joukkuetta, ja oli osana pelaajasiirtoa yhdeksän kertaa. Molemmat ovat NHL:n ennätyksiä (jakaa pelaajasiirtoennätyksen Brent Ashtonin kanssa).

Detroit Red Wings varasi Sillingerin WHL:sta vuonna 1990 koko tilaisuuden yhdentenätoista, jossa hän myös aloitti NHL-uransa. Hän pelasi myöhemmin joukkueissa Mighty Ducks of Anaheim, Vancouver Canucks, Philadelphia Flyers, Tampa Bay Lightning, Florida Panthers, Ottawa Senators, Columbus Blue Jackets, Phoenix Coyotes, St. Louis Blues, Nashville Predators ja New York Islanders. Näistä 12 joukkueesta Sillinger pelasi täysiä kausia vain Detroitissa, Vancouverissa, Columbuksessa ja New Yorkissa. Muihin joukkueisiin hän joko siirtyi kesken kauden, tai hänet kaupattiin niistä pois. Red Wings -aikoinaan hän voitti vuonna 1992 sekä Calder Cupin, että koko liigan maalipörssin Adirondack Red Wingsin joukkueessa ollessaan vielä tulokas AHL:ssa.

Sillinger on edustanut Kanadan maajoukkuetta kahteen otteeseen, voittaen kultaa vuoden 1991 nuorten MM-kisoissa, sekä toimien joukkueen kapteenina vuoden 2000 MM-kisoissa.

Eläkkeelle jäämisensä jälkeen Sillinger nimettiin Edmonton Oilersin pelaajatarkkailijaksi.

Muuta
-----

Hänen poikansa Cole Sillinger pelaa NHL joukkue Columbus Blue Jacketsissa.

Lähteet
-------

1. ↑  Cole Sillinger at eliteprospects.com *www.eliteprospects.com*. Viitattu 13.3.2023. (englanniksi)
*Tämä artikkeli kuvaa Britannian kuninkaallisen laivaston kolmannen luokan linjalaivaa. Sanan muita merkityksiä on täsmennyssivulla.*

**HMS Dragon** oli Britannian kuninkaallisen laivaston vuonna 1798 vesillelaskettu 74-tykkinen kolmannen luokan linjalaiva.

Valmistus
---------

Sir William Rulen suunnittelema alus tilattiin 30. huhtikuuta 1795 John & William Wells and Companyltä Rotherhithestä, missä köli laskettiin elokuussa. Alus laskettiin vesille 2. huhtikuuta 1798 ja valmistui 11. toukokuuta mennessä Deptfordissa. Aluksen valmistuskustannukset olivat 36 181 puntaa ja varustamiskustannukset 17 329 puntaa.

Aluksen aseistuksena oli 28 kappaletta tykkejä kummallakin tykkikannella, joista alemmalla oli 32-naulaisia ja ylemmällä 18-naulaisia. Lisäksi aluksen puolikannella oli neljätoista ja etukannella neljä 9 naulan tykkiä.

Palvelus
--------

Alus otettiin palvelukseen kesäkuussa 1798 päällikkönään George Campbell. Alus lähti 1. kesäkuuta 1799 Välimerelle Sir Charles Cottonin laivasto-osaston mukana. Helmikuussa 1801 alus kuului Sir John Warrenin osastoon, joka valvoi Cadizin saartoa.

Huhtikuussa 1803 alus lähti Gibraltarilta Britteinsaarille yhdessä *HMS Alligatorin* ja varastolaiva *Prevoyanten* kanssa. Matkalla osasto havaitsi Cape St. Vincentin edustalla kaksi Ranskan laivaston linjalaivaa, jotka kuitenkin väistivät taistelua.

Alus poistettiin palveluksesta elokuussa 1814 Plymouthissa, mistä se siirrettiin 1817 Portsmouthiin palaten kuitenkin myöhemmin Plymouthiin. Muutettiin Plymouthissa elo-syyskuussa 1824 sairaala-alukseksia, missä tehtävässä se oli Milfordissa vuoteen 1829. Vuodesta 1829 alkaen se oli vastaanottoaluksensa ja merijalkaväen kasarmina Portlandissa, kunnes se ajettiin maihin ja muutettiin Pembroken merijalkaväenkasarmiksi 1842, jolloin sen mastot katkaistiin ja alus nimettiin uudelleen *HMS Fameksi* 15. heinäkuuta. Alus romutettiin 23. elokuuta 1850 Pembrokessa.

Lähteet
-------

* Winfield, Rif: *British Warships in the Age of Sail 1793-1817 - Design, Construction and Fates*. Minnesota: Seaforth Publishing, 2005. ISBN 978-1-84415-717-4. (englanniksi)
* Winfield, Rif: *British Warships in the Age of Sail 1817-1863 - Design, Construction, Careers and Fates*. Barnsley: Seaforth Publishing, 2014. ISBN 978-1-84832-169-4. (englanniksi)

### Viitteet

1. 1 2 3 4  Winfield 2014 s. 64


|  |  |  |  |
| --- | --- | --- | --- |
|  | Edeltäjä:***HMS Plantagenet*** | **Royal Navyn kolmannen luokan linjalaivat** | Seuraaja:**Achille-luokka** |
**Daniel Medelplanin museo** on pieni, yksityinen henkilömuseo Taurialan (Kukkolan) kylässä Pälkäneen puuaapisen syntysijoilla, entisen Näppilän tilan mailla, Pälkäneellä. Museomökin pihapiirissä sijaitsee myös 1960-luvulla pystytetty Medelplanin muistokivi. Turun ja Viipurin kirjapainoissa mm. kuvienleikkaajana työskennellyt Daniel (Taneli) Medelplan (n.1657-1737) on tullut tunnetuksi ennen kaikkea aapisestaan, jonka painolaatat (28 kpl) hän kaiversi puuhun isonvihan aikana maan kirjapainojen tultua viedyiksi turvaan Tukholmaan. Pätkätyöläisenä itsensä ja perheensä elättänyt Medelplan sai ammattitaitoaan vastaavan toimeksiannon Pälkäneen papiston huolestuttua kansanopetuksen tilasta. Daniel Medelplan julkaisi vuonna 1719 aapisensa nimellä: "Lasten paras Tawara elli ABC-kirja, joka suuren tarpen tähden on leicattu puuhun ja Pälkänen Seuracunnan Saarnamiesten toimituxen kautta Prändätty Pälkänellä Daniel Medelplanilda Tauralan kylässä 1719". Erikoisuutena tässä aapisessa oli sen viimeisen sivun kuva, aapiskukon ensiesiintyminen Suomessa. Medelplanin aherrus kantoi hyvää hedelmää, isonvihan jälkeisissä piispantarkastuksissa Pälkäne sai kiitosta hyvästä sisälukutaidosta. Daniel Medelplanin museon perustivat vuonna 2005 Allan Frilander sekä Arja ja Heikki Liutta. Museon perusnäyttelyssä esitellään Medelplanin aapisen syntyhistoriaa ja valmistustapaa mm. painolaatoin ja niillä painetuin vedoksin. Nämä, sekä laattapainamiseen soveltuva painokone, ovat syntyneet kuvanveistäjä ja faktori Allan Frilanderin käsissä. Esillä on myös aapiskukkotaideteoksia, kukkoaapisia ja muotokuvia Medelplanista.

Lähteet
-------

1. ↑  Daniel Medeplan -museo Visit Pälkäne.
2. ↑  Cavén, Tina: Kadonneet: kukko, kirjat, painolaatat ja Daniel Medelplanin maine *Yle.fi*.  18.9.2019.


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Daniel Medelplanin museo (Q115730053)ohje |
| --- |
|  |
| esiintymä kohteesta | museo |
|  |
| valtio | Suomi |
|  |
| sijaitsee hallinnollisessa yksikössä | Pälkäne |
|  |
| koordinaatit | 61°21′17″N 24°25′46″E﻿ / ﻿61.35483°N 24.42935°E﻿ / 61.35483; 24.42935 |
|  |
|  |

 |
**Ōtake** (jap. 大竹市, *Ōtake-shi*) on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee prefektuurin lounaisosassa Seton sisämeren Hiroshimanlahden rannikolla Hiroshiman lounaispuolella. Kaupungin alue on lähes kokonaan metsäistä Chūgokuvuoristoa, ja sen keskusta on rakentunut Ozejoen suiston pienelle alluviaalitasangolle. Kaupunkiin kuuluu useita eksklaaveja viereisen Hatsukaichin kaupungin puolella ja Atatajiman saari Seton sisämeressä. Ōtakessa on 26 812 asukasta (joulukuussa 2019) ja sen pinta-ala on 78,66 neliökilometriä.

Kaupungin keskustan muodostava Ōtaken alue kehittyi San’yōdō-tien varren joenylityspaikkana ja viimeisenä pysähdyspaikkana Hiroshiman daimiokunnan puolella. Myös Ōtaken pohjoispuolella sijaitseva, nykyiseen kaupunkiin kuuluva Kuba toimi San’yōdōn varren postiasemana (*shukuba*). Edo-kaudella paikkakunta tunnettiin japaninpaperin valmistuksesta. Myöhemmin sinne sijoittui paperiteollisuutta ja keinokuitujen valmistusta, toisen maailmansodan jälkeen öljynjalostusteollisuuden kombinaatti, joka ulottuu viereisen Iwakunin kaupungin puolelle Yamaguchin prefektuurissa. Teollisuuden laajentumisen on estänyt tilan puute ahtaalla rannikkotasangolla. Ozejokeen valmistui vuonna 1990 koko Chūgokun alueen suurin pato, Yasakan pato, joka kerää käyttövettä teollisuuden ja kotitalouksien tarpeisiin. Tärkeä elinkeino Atatajiman saarella on vuorostaan *hamachin* (*Seriola quinqueradiata*) ja muiden kalojen vesiviljely. Kaupunkioikeudet Ōtake sai kuntaliitoksen myötä vuonna 1954.

Ōtaken nähtävyyksiä ovat Ozejoen keskijuoksun rotko erikoisine kivimuodostelmineen ja Mikuravuoren luonnonalueet kaupungin pohjoisosassa. Kamein linnan rauniot tunnetaan kirsikkapuistaan ja hyvästä näköalasta Seton sisämerelle. Kuban kaupunginosassa on säilynyt Edo-kauden arkkitehtuuria, joka on suojeltu. Kaupunkia palvlee JR Nishi-Nihonin San’yō-päälinja.

Kuvia
-----

* Shinmachin kaupunginosaaShinmachin kaupunginosaa
* MikuravuoriMikuravuori
* Yasakan pato Yamaguchin prefektuurin rajallaYasakan pato Yamaguchin prefektuurin rajalla
* Dasai-jinjaDasai-jinja

Lähteet
-------

1. 1 2 3 4 5  市の紹介 Otake City. Viitattu 30.12.2019.
2. 1 2  住民基本台帳人口 平成31年（令和元年）12月 Otake City.  Arkistoitu 30.12.2019. Viitattu 30.12.2019.
3. 1 2 3  ブリタニカ国際大百科事典 小項目事典: 大竹市 Kotobank. Viitattu 30.12.2019.
4. 1 2 3  日本大百科全書: 大竹（市） Kotobank. Viitattu 30.12.2019.

Aiheesta muualla
----------------

* Kuvia tai muita tiedostoja aiheesta **Ōtake** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Hiroshiman prefektuuri |
| --- |
|  |
| Kaupungit | 
* Aki-Takata
* Etajima
* Fuchū
* Fukuyama
* Hatsukaichi
* Higashi-Hiroshima
* Hiroshima (pääkaupunki)
* Kure
* Mihara
* Miyoshi
* Onomichi
* Ōtake
* Shōbara
* Takehara

 |  |
|  |
| Kunnatpiirikunnittain | **Akin piirikunta** (Fuchū · Kaita · Kumano · Saka) · **Jinsekin piirikunta** (Jinsekikōgen) · **Seran piirikunta** (Sera) · **Toyotan piirikunta** (Ōsaki-Kamijima) · **Yamagatan piirikunta** (Aki-Ōta · Kita-Hiroshima) |

 |
**Satutettu lapsi** on psykologi ja erityisopettaja Torey Haydenin kirjoittama tositarina 9-vuotiaasta Jessiestä, joka oli lapsi jota ei haluttu ja joka oli varhaislapsuudessaan kärsinyt hoivan puutteesta. Jessie ei pystynyt muodostamaan normaaleja kiintymyssuhteita, valehteli ja satutti muita ihmisiä jatkuvasti. Hän pyrki hallitsemaan kaikkia tilanteita ja ihmisiä.

Juoni
-----

Jessie oli vanhempiensa neljäs lapsi. Hän ei ollut toivottu lapsi, ja hänen äidillään oli vaikea masennus. Isä oli etäinen. Jessien 8-vuotias isosisko joutui usein huolehtimaan Jessiestä koska vanhemmmat olivat kykenemättömiä siihen. Jessielle kehittyi reaktiivinen kiintymyssuhdehäiriö koska hän oli jäänyt vaille hoivaa varhaislapsuudessa. Hän ei kyennyt luomaan normaaleja sosiaalisia suhteita muihin ihmisiin.

Jessie on viehättävä tyttö, jolla on punaiset hiukset ja vihreät silmät. Huolimatta vaikeasta varhaislapsuudesta hän pärjäsi koulussa, koska oli älykäs ja kunnianhimoinen. Hän osasi myös piirtää hienoja, monimutkaisia ja yksityiskohtaisia piirustuksia. Hänellä oli kuitenkin myös pimeä puolensa. Jessiellä oli pakonomainen tarve hallita kaikkia tilanteita, hän oli taitava manipuloimaan ja osasi johdatella ihmisiä haluamaansa suuntaan. Jos Jessie ei saa tahtomaansa hyvällä, hän sai hillittömiä raivokohtauksia ja valehteli jatkuvasti. Opettajat pitivät häntä kurittomana ja vaikeana lapsena.

Jessie sytytti tulipaloja, valehteli ja sai raivokohtauksia, jonka lisäksi hän kohteli kaltoin muita perheenjäseniä sekä perheen koiraa. Koska hänen vanhempansa eivät saaneet otetta hänestä, he halusivat, että hänet otetaan huostaan hänen ollessaan 8-vuotias. Huostaanoton jälkeen hän oli useissa sijaisperheissä, joihin hän ei kuitenkaan sopeutunut.

Jessie päätyi 9-vuotiaana Glan Morfanin ryhmäkotiin, joka oli tarkoitettu vaikeasti häriintyneille ja käytöshäiriöisille nuorille. Kirjassa Torey Hayden kertoo ajasta, jonka oli tuossa ryhmäkodissa vapaaehtoisena terapeuttina. Hayden ei ole varma, oliko Jessien valehtelu tietoista, koska hän havaitsi hänen dissosioivan, mitä hän pitää merkkinä psyykkisestä traumasta. Lopulta Jessien valheiden taakse kätkemä järkyttävä totuus alkaa selvitä.

Lähteet
-------

1. 1 2 3 4 5 6  Haverinen, Karoliina: Torey Hayden: Satutettu lapsi – Satutetun lapsen maailma avautuu tarinoiden kautta *Maailman kirjat*.  31.3.2020. Viitattu 9.8.2020.
2. ↑  Satutettu lapsi *Otava*. Viitattu 9.8.2020.
3. 1 2  Lost Child: The True Story of a Girl who Couldn't Ask for Help (Paperback) *Waterstones*. Viitattu 9.8.2020. (englanniksi)

Aiheesta muualla
----------------

* Reaktiivinen kiintymyssuhdehäiriö *Lastenmielenterveystalo.fi*.  Arkistoitu 9.8.2020. Viitattu 9.8.2020.
* Torey Hayden: Satutettu lapsi *Kirjat kertovat -blogi*.  10.4.2020. Viitattu 9.8.2020.
* Torey Hayden: Satutettu lapsi *Luetut kirjat -blogi*.  4.4.2020. Viitattu 9.8.2020.
| "Lucky Star"Madonna |
| --- |
| Singlen "Lucky Star" kansikuva |
| Singlen tiedot |
|  Albumilta | *Madonna* |
|  B-puoli | "Holiday (NA)I Know It (EU)" |
|  Äänitetty  | helmi–maaliskuu 1983 |
|  Julkaistu | 8. syyskuuta 1983 |
|  Formaatti | 12"- ja 7" vinyyli, CDS |
|  Tekijä(t) | Madonna |
|  Tuottaja(t) | Reggie Lucas |
|  Tyylilaji | dancepop |
|  Kesto | 05.37 (albumiversio)03:38 (radioversio) |
|  Levy-yhtiö | Sire, Warner Bros. |
| Madonnan muut singlet |
| "Holiday"1983 | "Lucky Star"1983 | "Borderline"1984 |

**Lucky Star** on yhdysvaltalaisen pop-laulaja Madonnan kappale hänen samannimiseltä debyyttialbumilta. Kappaleen julkaisi Sire Records 8. syyskuuta 1983 albumin neljäntenä singlenä. Kappale on myös mukana hänen kahdella kokoelma-albumilla, *The Immaculate Collectionilla* ja *Celebrationilla*. "Lucky Starin" sanoitti Madonna ja tuotti Reggie Lucas. Nauhoituksen aikaan Madonna ei ollut kuitenkaan kovin vakuuttunut Lucasin versiosta. Hän kutsui senaikaisen poikakaverinsa, John "Jellybean" Benitezin remiksaamaan raitaa, jotta tämä vastaisi Madonnan ideoita.

Kokeneet ja uudet kriitikot molemmat yllättyivät kappaleesta, yllättyen sen johdannollisesta ja toiveikkaasta tanssimusiikista. "Lucky Starista" tuli Madonnan ensimmäinen viiden parhaan joukkoon yltänyt kappale Billboard Hot 100 -listalla, kun se ylsi 4. sijalle, ja siitä tuli samalla hänen ensimmäinen singlensä, joka oli kymmenen parhaan joukossa yhteensä 16 viikkoa putkeen. Siitä oli jo tullut valmiiksi Madonnan ensimmäinen kärkisijan saavuttanut single Billboardin tanssikappalelistalla, kun se pääsi aiemman singlen, "Holidayn" rinnalla listan huipulle.

Musiikkivideolla Madonna tanssii muiden tanssijoiden kanssa valkoisen taustan edessä. Madonna on esittänyt kappaleen lukuisissa live-esiintymisissä, viimeksi "Confessions Tourilla" vuonna 2006. Lukuisat artistit ovat versioineet kappaleen.

Kappalelista
------------

7" single
1. Lucky Star (Edit) – 3.50
2. I Know It – 3.47

EU/UK 12" single
1. Lucky Star (U.S Remix) – 7.14
2. I Know It – 3.44

US 12" promo single
1. Lucky Star – 5.30
2. Holiday – 6.08

Germany / UK CD Maxi Single (1995)
1. Lucky Star (U.S. Remix) – 7.14
2. I Know It – 3.47

Listasijoitukset
----------------

| Listat (1984) | Sija |
| --- | --- |
| Australia (Kent Music Report) | 36 |
| Kanada (RPM) | 8 |
| Irlanti (Irlannin singlelista) | 19 |
| Britannia (Britannian singlelista) | 14 |
| Yhdysvallat (Billboard Hot 100) | 4 |
| Yhdysvallat (Adult Contemporary Chart) | 19 |
| Yhdysvallat (Hot R&B/Hip-Hop Songs) | 42 |
| Yhdysvallat (Hot Dance Club Songs) | 1 |
|

Lähteet
-------

1. ↑  Top Singles – Volume 41, No. 12, November 24, 1984 *collectionscanada.gc.ca*.
2. ↑  The Irish Charts – All there is to know *irishcharts.ie*.
3. ↑  Chart Stats – Madonna – Lucky Star *chartstats.com*.
4. ↑  The Billboard Hot 100: Week of October 20, 1984 *billboard.com*.
5. 1 2 3  Madonna > Charts & Awards > Billboard Singles *allmusic.com*.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Lucky Star (song)
**Fuefuki** (jap. 笛吹市, *Fuefuki-shi*) on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin keski- ja Kōfun altaan itäosassa. Kaupungin läpi virtaa Fuefukijoki, jolta se on saanut nimensä. Kaakossa kaupungin alue ulottuu Misakavuorille. Fuefukissa on 68 833 asukasta (toukokuussa 2020) ja sen pinta-ala on 201,92 neliökilometriä.

Fuefuki on kaupunkina suhteellisen nuori: se perustettiin vuonna 2004 liittämällä yhteen Ichinomiyan, Isawan, Kasugain, Misakan ja Yatsushiron maaseutukaupungit sekä Sakaigawan kyläkunta. Siihen yhdistettiin vielä Ashigawan kyläkunta vuonna 2006. Asutus alueella on kuitenkin vanhaa, ja se toimi Nara-kaudelta lähtien Kain provinssin keskuksena, jossa sijaitsivat Kain provinssitemppeli eli Kai Kokubun-ji ja provinssin hallintokeskus (*kokufu*). Siellä oli myös Takeda-klaanin tukikohta siihen saakka, kunnes klaani siirtyi vuonna 1519 Tsutsujigasakiin nykyisen Kōfun kaupungin alueelle. Sittemmin Edo-kaudella Isawa kehittyi liikenteen solmukohtana ja paikallisena hallintokeskuksena. Nykyisin tärkeä elinkeino on hedelmien, kuten kakien, viinirypäleiden ja persikoiden viljely: persikoita ja viinirypäleitä Fuefuki tuottaakin eniten Japanissa.

Fuefukin rakennettuun kulttuuriperintöön kuuluvat Kain provinssitemppelin jäänteiden lisäksi Ichinomiya Asama-jinjan ja Yamanashioka-jinjan šintolaiset pyhäköt sekä Jigen-jin buddhalainen temppeli, joka kukoisti aikoinaan Takeda-klaanin suojeluksessa. Matkailijoita kaupunkiin houkuttelevat Isawa-onsenin ja Kasugai-onsenin kuumat lähteet. Fuefukia palvelee JR Higashi-Nihonin Chūō-päälinja.

Kuvia
-----

* Ichinomiya Asama-jinjaIchinomiya Asama-jinja
* Yamanashin prefektuurin museoYamanashin prefektuurin museo
* Kai Kokubun-jiKai Kokubun-ji
* Isawa-onsenin rautatieasemaIsawa-onsenin rautatieasema

Lähteet
-------

1. 1 2 3 4 5 6 7 8  笛吹市のプロフィール Fuefuki City. Viitattu 30.06.2020.
2. 1 2  笛吹市行政区別人口統計表(令和2年5月末現在) Fuefuki City. Viitattu 30.06.2020.
3. 1 2 3  ブリタニカ国際大百科事典 小項目事典: 笛吹市 Kotobank. Viitattu 30.06.2020.
4. 1 2 3  日本大百科全書: 笛吹（市） Kotobank. Viitattu 30.06.2020.

Aiheesta muualla
----------------

* Kuvia tai muita tiedostoja aiheesta **Fuefuki** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Yamanashin prefektuuri |
| --- |
|  |
| Kaupungit | 
* Chūō
* Fuefuki
* Fujiyoshida
* Hokuto
* Kai
* Kōfu (pääkaupunki)
* Kōshū
* Minami-Alps
* Nirasaki
* Ōtsuki
* Tsuru
* Uenohara
* Yamanashi

 |  |
|  |
| Kunnatpiirikunnittain | **Kita-Tsurun piirikunta** (Kosuge · Tabayama) · **Minami-Koman piirikunta** (Hayakawa · Fujikawa · Minobu · Nanbu) · **Minami-Tsurun piirikunta** (Dōshi · Fuji-Kawaguchiko · Narusawa · Nishi-Katsura · Oshino · Yamanakako) · **Naka-Koman piirikunta** (Shōwa) · **Nishi-Yatsushiron piirikunta** (Ichikawa-Misato) |

 |
**Barmer** on Intian Rajasthanin osavaltiossa sijaitseva kaupunki, joka toimii samannimisen piirikunnan hallinnollisena keskuksena. Kaupunki sijaitsee kukkulan päällä ja sitä ympäröi Tharin autiomaa. Barmerista on rautatieyhteys Jodhpuriin. Kaupungin tunnetuimmat nähtävyydet ovat siellä sijaitsevat hindulaiset ja jainalaiset temppelit sekä kukkulan huipulla oleva linnoitus. Barmerin linnoitus perustettiin vuonna 1552.

Vuoden 2011 väestönlaskennan mukaan Barmerin väkiluku on 96 225 henkeä. Väestön enemmistöuskonto on hindulaisuus, jota tunnustaa noin 81 prosenttia väestöstä, toiseksi suurimmalla uskonnolla, jainalaisuudella, on kannattajia melkein 12 prosenttia. Muslimit ovat kolmanneksi suurin uskonnollinen ryhmä kuudella prosentilla.

Lähteet
-------

1. 1 2  Barmer Population Census 2011 - 2019 *census2011.co.in*. Viitattu 10.11.2019.
2. ↑  Barmer *Encyclopedia Britannica*. Viitattu 10.11.2019.
3. ↑  Barmer *tourism.rajasthan.gov.in*. Viitattu 10.11.2019.
4. ↑  History of Barmer *barmer.rajasthan.gov.in*. Viitattu 10.11.2019.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Israel
* Yhdysvallat

 |

 |